**Referat fra bestyrelsesmøde i Fjand Sommerhusforening**

Søndag den 1. februar 2015 hos Bo i Fjand

Fraværende: Raymond

**1. Ny formand**

Bo har meddelt, at han ikke længere kan finde tid til arbejdet som formand for foreningen, hvilket bestyrelsen har accepteret. Der er mange opgaver, specielt kystsikring, som kræver en større indsats. Da ingen i bestyrelsen ønsker at overtage posten, vil vi kontakte Niels Christensen (Kildebo), Mogens Rønsholt (suppleant til bestyrelsen), Poul Lauritsen (Kasketten) og Troels Møller (JAS), om en af dem har lyst til en plads i bestyrelsen/formandsposten.

**2. Aktiviteter i forbindelse med foreningens 40 års jubilæum**

Forslag: Teltet opstilles torsdag, evt. fællesspisning torsdag aften (medbragt mad), fredag fælles morgenkaffe for alle på foreningens regning, senere på dagen aktiviteter for børn med eller uden forældre. Ekstra aktiviteter ved festen lørdag aften.

**3. Sommerfesten den 18. juli 2015**

Inge Lise kontakter River Band fra Lemvig, som forhåbentlig kan stå for musikken.

Ryan spørges om muligheden for, at teltet kan opstilles torsdag, om udvidet kødsortiment (lam, kylling, fisk). Teltet skal være så stort som muligt (150 personer eller mere). (Hennings opgave)

**4. Kystsikring**

Det bliver den nye formands vigtigste opgave at arbejde med denne sag.

**5. Hjemmesiden**

Raymond, som har det bedste kendskab til emnet, overdrages opgaven.

**6. Eventuelt**

Hegnssagen bliver genoptaget efter henvendelse fra Holstebro Kommune (Linda) til Miljøklagenævnet. Over for Kasketten er der også opsat et hegn rundt om hele grunden. Knud kontakter Linda og Bo skriver igen til Ole, ejeren af nr. 78, og oplyser ham om, at vi måske vil gå rettens vej, hvis der ikke findes en anden løsning

Der er møde i SLVK den 28. marts. Jan deltager, andre er også velkomne.